425.05 REGOLAMENTIDWAR ĦLASIJIET GĦAL SERVIZZI GĦAS-SAJD U L-AKKWAKULTURA L-AVVIŻ LEGALI 83 tal-1991, kif emendat bl-Avviż Legali 426 tal-2007; bl-Att XIII tal-2015; u bl-Avviż Legali 344 tal-2015. L-AVVIŻ LEGALI 83 tal-1991, kif emendat bl-Avviż Legali 426 tal-2007; bl-Att XIII tal-2015; u bl-Avviż Legali 344 tal-2015. 1. Titolu. Sostitwit: A.L.344 tal-2015. It-titolu ta’ dawn ir-regolamenti huwa r-Regolamenti dwar Ħlasijiet għal Servizzi għas-Sajd u l-Akkwakultura Tifsir. Sostitwit: A.L.344 tal-2015. Kap. 425. 2. F’dawn ir-regolamenti, sakemm ir-rabta tal-kliem ma teħtieġx xort’oħra- " Att " tfisser l-Att dwar il-Konservazzjoni u l-Amministrazzjoni tas-Sajd; "Dipartiment " tfisser id-Dipartiment tas-Sajd u l-Akkwakultura; u " Direttur " tfisser l-ogħla uffiċjal pubbliku maħtur mill-Prim Ministru li ma jkunx Segretarju Permanenti u li għandu r-responsabbiltà għall-amministrazzjoni u l-konservazzjoni tas-sajd u l-akkwakultura. 3. Meta jingħata xi servizz minn uffiċjal tas-sajd barra mill-konfini tad-Dipartiment jew barra mill-ħin normali tax-xogħol tad-Dipartiment, għandu jitħallas lid-Direttur, fuq talba tiegħu, mill-persuna li tkun talbet li jingħata dak is-servizz, ħlas li jkun daqs ir-rata ta’ l-overti meli tiġi kalkolata b’dawk ir-rati li l-Gvern minn żmien għal żmien iħallas lil dawk l-uffiċjali għal attendenzi bħal dawk bl-overtime, flimkien ma’ ħlas amministrattiv ta’ ħam sa punt ħamsa fil-mija kalkolat fuq il-ħlas kollu u spejjeż, jekk ikun hemm: Iżda meta t-tul ta’ żmien ta’ dak is-servizz minn uffiċjal tad-Dipartiment ikun ta’ inqas minn sagħtejn, l-inqas ħlas jiġi kalkolat daqs sagħtejn sħaħ. 4. (1) Mingħajr preġudizzju għar-regolament 3 u għall-obbligi ta’ kull operatur taħt l-Att, kull persuna li topera stabbiliment tal-akkwakultura, relatat mal-ispeċi tat-tonn bl-isem xjentifiku Thunnusthynnus, għandha tħalla smiżata waħda f’kull sena kalendarja li tkun ta’ mitejn u tletineuro (€ 230.00) għal kull tunnellata tal-ħut imsemmi li jkun fil-gaġġeġ sa l-aħħar ta’ Awwissu ta’ kull sena kalendarja. (2) Il-ħlas tal-miżata għandu jitwettaq mill-operaturi mhux aktar tard mit-30 ta’ Settembru ta’ kull sena: Iżda, f’każ li l-ħlas tal-miżata ma jittwettaqx sad-data msemmija l-operatur ma għandux jirċievi servizzi mid-Diretturu, jew minn uffiċjali għat-tħaris tas-sajd sa dak iż-żmien li fih huwa jwettaq il-ħlas tal-miżata. (3) Kap. 12. Kap. 12. F’każ li l-ħlas tal-miżata ma jitwettaqx sad-data msemmija fis-sub regolament (2), l-istess ħlas ikun dovut bħala dejn ċivili li jkun jista’ jiġi infurzat mill-Qorti ta’ ġurisdizzjoni ċivili favur id-Direttur wara dikjarazzjoni tad-Direttur b’avviż fil-Gazzetta li tinkludi l-ammont dovut skont kalkolu tal-miżata skont is-sub regolament (1), liema dejn ċivi li jkun jikkostitwixxi titolu eżekuttiv għall-finijiet tal-artikolu 253 tal-Kodiċi ta’ Organizzazzjoni u Proċedura Ċivili bl-istess moddaqs li kieku ngħatat sentenza tal-qorti kompetenti ta’ ġurisdizzjoni ċivili. 5. Ħlasijiet għat-trasport. Emendat: A.L.426 tal-2007; XIII.2015.156. Meta l-attendenza ta’ uffiċjal tas-sajd tenħtieġ f’ximkien, ħlief jekk min jitlob dik l-attendenza jipprovdi trasport sodisfaċenti- (a) meta jkun hemm servizz tal-karozza tal-linja, għandu jintalab ħlas għat-trasport bin-nollijiet korrenti għal dak is-servizz; (b) meta ma jkunx hemm servizz tal-karozza tal-linja, għandu jintalab ħlas għat-trasport bir-rata ta’ 31ċ għal kull kilometru. 6. Ħlas għal manteniment. Meta- (a) uffiċjal tas-sajd jattendi għal dmirijiet u fimkien li jinstab aktar minn ħames kilometri ’l bogħod mill-uffiċju tiegħu; jew (b) id-dmirijiet ta’ uffiċjal tas-sajd ikunu jaqbżu l-ħin ta’ ħames sigħat; jew (ċ) ma jkunx hemm servizz ta’ karozza tal-linja bejn l-imkien ta’ attendenza u l-uffiċju ta’ l-uffiċjal tas-sajd, għandu jintalab ħlas għal manteniment mingħand min ikun ħtieġ dak is-servizz bir-rati applikabbli mill-Gvern għal dawk l-uffiċjali għal attendenzi bħal dawk. 7. Kull ħlas imsemmi f’dawn ir-regolamenti għandu jsir li d-Direttur u l-istess ħlas ikun favur id-Direttur, mingħajr preġudizzju għal dawk l-arranġamenti kuntrattwali li jirrigwardaw kuntratti ta’ servizz tal-uffiċjali għat-tħaris tas-sajd: Iżda, id-Direttur jista’ jiddelega lil uffiċjal pubbliku biex jirċievi u jipproċessa l-ħlasijiet, kif jista’ jiġi indikat b’avviż fil-Gazzetta.